Á alþjóðlega safnadaginn 18. maí 2019 var opnuð sýning úr safnkosti Listasafns Borgarness sem byggir á stórgjöf listvinarins Hallsteins Sveinssonar ( 1903 - 1995 ) . Sýningin bar heitið HVAR-HVER-HVERJAR og sýningarstjóri var Helena Guttormsdóttir myndlistarmaður og lektor við Landbúnaðarháskóla Íslands . Sýningin stóð fram til loka september og á henni voru 42 verk eftir 29 höfunda : Hallsteinn Sveinsson gaf mikið og verðmætt listaverkasafn sitt til Borgnesinga árið 1971 og bætti all nokkru við þá gjöf síðar . Sérstaða þess er myndlist frá árinum 1940 - 1960 eftir marga þekkta listamenn þjóðarinnar og eru verkin í römmum smíðuðum af Hallsteini . Í dag starfar safnið í minningu og samkvæmt hugsjónum hans um veigamikið hlutverk listarinnar í þágu samfélagsins .